钦定古今图书集成/明伦汇编/闺媛典/第253卷 > 胡昭善妻朱氏
## 钦定古今图书集成/明伦汇编/闺媛典/第253卷 > 胡昭善妻朱氏

按《婺源县志》：“朱氏名梓金，适清华胡昭善。善幼孤，克
继先业。河有石堨，为一乡水利攸关，为之积世而功
未成，氏佐善殚力成之，亲邻之贫乏者，咸赖以济。无
何，善没于粤，遗孤广春仅六岁，氏与老姑相依为命，
年荒，自茹草根，而事姑必备甘旨。广春长，娶媳戴氏，
亦贤淑如氏孙弘旭、弘秀皆孝友。”

===戴元利妻郑氏===按《婺源县志》：“郑氏，名节，弟清华戴元利妻。年二十七
而寡，子圣明始周利弟，不治生产，家无立锥，眈眈视
氏，欲其改适。氏执志甚坚，百折不回，时出所馀，济其
匮乏，故嫌衅不作。抚子圣明成立，有孝行。有司旌其
门，复其家。年七十三卒。”